**Қазақстан Республикасының Бірінші Президенті күніне арналған**

**«МЕН ЖАСТАРҒА СЕНЕМІН!» атты студент жастардың республикалық патриоттық фестивалі туралы**

**ЕРЕЖЕ**

 **Фестиваль ұйымдастырушылары:** ҚР Білім және ғылым министрлігі, «Жас Отан» жастар қанаты және Алматы қаласы әкімшілігінің қолдауымен әл-Фараби атындағы Қазақ ұлттық университеті.

**1. Фестиваль мақсаттары мен міндеттері**

Фестиваль студенттік ортада патриоттықты және Қазақстанның болашағы үшін азаматтық жауапкершілікті көтеру мақсатында өткізіледі.

Фестиваль міндеттері:

* жоғары әлеуметтік белсенділікті, азаматтық жауапкершілікті, жастардың рухын дамыту;
* дарынды студенттерді анықтау және ынталандыру;
* әлеуметтік маңызды мәселелерді шешуде студенттік бастамаларды ынталандыру және қолдау;
* студенттер арасында шығармашылық мүмкіндіктер мен мәдени алмасуларды жүзеге асыру.

**2. Фестивальді өткізу тәртібі**

2.1. Фестивальға республиканың жоғары оқу орындарының студенттері қатысады.

 2.2. Фестивальға төмендегі іс-шаралар кіреді:

- студенттік инновациялық әлеуметтік маңызы бар жобалар байқауы;

- **«Мен мемлекетімнің гүлденуі үшін не істей аламын?»** атты студенттік эссе байқауы;

- **«Мен жастарға сенемін!»** тақырыбында студенттік поэзиялық азаматтық-патриоттық шығармалар байқауы.

2.3. Фестивальға қатысу тапсырысы және байқау материалдары төмендегі талаптарға сәйкес **2013 жылғы 15 қарашаға** дейін қазылар алқасына ұсынылады.

2.4. Жүлдегерлердің жұмысын әйгілі мамандардан тұратын әр байқау бойынша құрылған тәуелсіз қазылар бағалайды және анықтайды. Байқаулар бойынша номинациялар құрамын анықтау құқығы қазыларда қалады.

2.5. Байқаулардың жүлдегерлері өздерінің жұмыстарын әл-Фараби атындағы ҚазҰУ-дың Ө.Жолдасбеков атындағы Студенттер сарайында **2013 жылғы 29 қарашада** өтетін фестивальдің қорытынды гала-форумында ұсынуға мүмкіндік алады.

2.6. Фестивальдің қорытындысы бойынша жүлдегерлер мен лауреаттар дипломдар және бағалы сыйлықтармен марапатталады. Байқаудың үздік материалдары арнайы студенттік жұмыстар жинағында жарияланады.

**3. Байқау жұмыстарына қойылатын талаптар**

3.1. Студенттік инновациялық жобалар байқауына әлеуметтік-маңызды мәселелерді шешуге және мемлекеттің, аймақтың немесе жергілікті қауымдастықтың әлеуметтік-экономикалық, саяси, мәдени, экологиялық дамуына бағытталған жұмыстар қабылданады. Жоба қағазға басылған және электронды тасымалдаушыда ұсынылады (қағаз және электронды түрде).

Жоба қарастырылатын идея мәні мен басымдығын толығымен ашуы және келесі бөлімдері қамтуы тиіс: титул парағы (ЖОО, бағыты, номинация, жоба авторы), жоба атауы, жоба маңыздылығы, жобаның мақсатты бағыты, жоба міндеттері, жалпы ой, жобаны жүзеге асыру формалары мен механизмдері, қормен қамтамасыз ету, күтілетін нәтиже, жобаны жүзеге асыру мерзімі. Жобаға қосымша ретінде жобалық қызметті суреттейтін фото, бейне, аудиоматериалдар, клиппингтер, жарнамалық және басқа да қажет материалдарды қолдану қошеметтеледі.

Жоба келесі критериялар бойынша бағаланады: жобаның инновациялығы, оның шындығы, түпнұсқалығы, шешімнің ерекшелігі, жобаны жүзеге асыру механизмі мен құралдарының нақтылығы, шығын үйлесімі мен жоба тиімділігінің оңтайлылығы, жоба болашағы.

3.2. **«Мен мемлекетімнің гүлденуі үшін не істей аламын?»** атты студенттік эссе (прозалық шығарма-пікір) келесі бөлімдерден құрылуы тиіс: титул парағы, мазмұны немесе орындалатын жұмыстың қысқаша жоспары, кіріспе, негізгі бөлім, қорытынды. Текст көлемі – 3-7 басылған парақ (Times New Roman, 14 шрифт, 1,5 интервал). Бағалаудың негізгі критерийлері: тақырыптың маңыздылығы мен толығымен ашылуы, идея түпнұсқалығы, ойдың дербестігі, оқырманға эмоционалды әсері.

3.3. **«Мен жастарға сенемін!»** тақырыбында өлеңдер байқауына әлеуметтік маңызды топ ретінде жастарға, олардың мемлекеттің дамуында орны мен рөліне, рухани-адамгершілік құндылықтарды бекітуге арналған авторлық өлеңдер қабылданады. Қорытындылау кезеңінде төмендегілер ескеріледі: стилистикалық сауаттылық, мағыналық толықтыру, байқау тақырыбына сәйкестілік, эмоционалдық әсер күші. Өлең көлемі – 8 тармақтан аса және 30 тармаққа дейін болуы тиіс.

3.4. Тапсырыста келесі мәліметтер болуы тиіс: ЖОО-ның ресми атауы, студент(тердің) аты-жөні, байқау, мамандық, байқау жұмысының атауы, пошталық адрес, телефондары, электронды адресі.

**Байқау материалдары мына адреске жіберіледі: Алматы қ-сы, әл-Фараби даңғылы 71, әл-Фараби атындағы ҚазҰУ,** «Мен жастарға сенемін!» байқауына белгісімен. Байланыс тел: 8 (727) 377 3315; 87756121545, 87023563113, e-mail: zhastar@kaznu.kz